Kamu bisa jelasin ke aku soal Takur (burung) dalam bahasa melayu?

Takur (Megalaimidae) ialah keluarga burung yang terdiri daripada dua genus dengan 34 spesies yang berasal dari hutan alam Indomalaya dari Tibet ke Indonesia. Ahli-ahlinya pernah dilonggokkan ke dalam keluarga Capitonidae tetapi kajian mendapati terdapat perbezaan tersendiri dan dianggap, bersama-sama dengan Lybiidae dan Ramphastidae, sebagai kumpulan saudara. Pada masa lalu spesies-spesiesnya diletakkan dalam tiga genus, Caloramphus, Megalaima, dan Psilopogon, tetapi kajian menunjukkan bahawa Psilopogon termasuk dalam klad Megalaima. Memandangkan ahli-ahli klad tersebut lebih baik dilayan sebagai satu genus, ia telah dipindahkan ke genus Psilopogon yang diperihalkan dan didirikan lebih awal daripada Megalaima dan oleh itu dipilih berdasarkan prinsip keutamaan taksonomi. Hampir semua ahli keluarganya kini berada dalam genus Psilopogon, kecuali yang ada dalam Caloramphus, yang dianggap telah mencapah secara genetik daripada keturunan bersama sekitar 21.32 juta tahun yang lalu. Spesies-spesies dalam Caloramphus cukup berbeza untuk menjamin penempatan dalam subkeluarga Caloramphinae. Nama keluarganya berasal daripada genus Megalaima yang bermaksud 'tekak besar', daripada bahasa Yunani  (, 'besar, hebat') dan  (, 'tekak').